Document ID: 31998D0698

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Νοεμβρίου 1998 σχετικά με την πραγματοποίηση κοινοτικών δοκιμών και αναλύσεων επί του πολλαπλασιαστικού υλικού κηπευτικών σύμφωνα με το άρθρο 20 παράγραφος 2 της οδηγίας 92/33/ΕΟΚ του Συμβουλίου [κοινοποιηθείσα υπό τον αριθμό Ε(1998) 3636] (98/698/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/33/ΕΟΚ του Συμβουλίου, της 28ης Απριλίου 1992, για την εμπορία φυταρίων και πολλαπλασιαστικού υλικού κηπευτικών, εκτός των σπόρων προς σπορά (1), όπως τροποποιήθηκε τελευταία από την απόφαση 97/109/ΕΚ της Επιτροπής (2), και ιδίως το άρθρο 20 παράγραφος 2,
Εκτιμώντας:
ότι, σύμφωνα με την εν λόγω οδηγία, έχουν πραγματοποιηθεί δοκιμές ή ενδεχόμενες αναλύσεις στα κράτη μέλη επί των δειγμάτων για να διαπιστωθεί η συμβατότητα των φυταρίων και του πολλαπλασιαστικού υλικού κηπευτικών, εκτός των σπόρων προς σπορά που απαριθμούνται στην εν λόγω οδηγία, με τις προδιαγραφές και τους όρους που αναφέρονται σε αυτή 7
ότι έχει σημασία, για το σκοπό αυτό, κυρίως κατά την πρώτη φάση εφαρμογής της οδηγίας, να εξασφαλισθεί μια κατάλληλη αντιπροσωπευτική δειγματοληψία των διαφόρων προελεύσεων παραγωγής και εμπορίας του συνόλου της Κοινότητας, τουλάχιστον όσον αφορά ορισμένα είδη 7
ότι πρέπει, κατά συνέπεια, να πραγματοποιηθούν το 1998/99 συγκριτικές κοινοτικές δοκιμές και αναλύσεις επί του πολλαπλασιαστικού υλικού του Allium sativum 7
ότι απαιτείται από όλα τα κράτη μέλη να συμμετέχουν στις συγκριτικές κοινοτικές δοκιμές και αναλύσεις, στο μέτρο κατά το οποίο το πολλαπλασιαστικό υλικό του Allium sativum πολλαπλασιάζεται ή τίθεται σε εμπορία συνήθως στην επικράτειά τους, ώστε να δυνηθούν να συνάψουν τα κατάλληλα συμπεράσματα 7
ότι οι εν λόγω συγκριτικές κοινοτικές δοκιμές και αναλύσεις χρησιμοποιούνται για την εναρμόνιση, καταρχήν, των τεχνικών μεθόδων ελέγχου του πολλαπλασιαστικού υλικού αυτών των ειδών 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων και πολλαπλασιαστικού υλικού γεωργικών δενδροκομικών και δασικών φυτικών ειδών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Συγκριτικές κοινοτικές δοκιμές και αναλύσεις πραγματοποιούνται το 1998/99 επί του πολλαπλασιαστικού υλικού του Allium sativum.
2. Τα δείγματα λαμβάνονται επισήμως.
3. Όλα τα κράτη μέλη συμμετέχουν στις συγκριτικές κοινοτικές δοκιμές και αναλύσεις, στο μέτρο κατά το οποίο το πολλαπλασιαστικό υλικό των ειδών που αναφέρονται στην παράγραφο 1 πολλαπλασιάζεται ή τίθεται σε εμπορία συνήθως στην επικράτειά τους.
Άρθρο 2
Οι λεπτομέρειες για την εφαρμογή των συγκριτικών κοινοτικών δοκιμών και αναλύσεων και για την αξιολόγηση των αποτελεσμάτων καθορίζονται από τη μόνιμη επιτροπή σπόρων και πολλαπλασιαστικού υλικού γεωργικών δενδροκομικών και δασικών φυτικών ειδών.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 25 Νοεμβρίου 1998.

Labels: 17
16
7
0
6